open-index/open-wikipedia-markdown huggingface dataset:
Trypanosomit

**Trypanosomit** eli **unitautiloisiot** (*Trypanosoma*) on yksisoluisten siimaeläinten suku. Trypanosomit ovat loiseliöitä, jotka elävät eläinten ja ihmisen veressä tai kudoksissa ja aiheuttavat sairauksia, joita kutsutaan yleisnimikkeellä trypanosomiaasi. *[[Trypanosoma brucei]]* aiheuttaa unitautia eli afrikkalaista trypanosomiaasia. Chagas-tautiloisio (*Trypanosoma cruzi*) puolestaan aiheuttaa Chagasin tautia.

Trypanosomit ovat yksisoluisia eliöitä kooltaan 8-50 μm. Muiden kinetoplastidien tavoin niillä on kinetoplasti-niminen soluelin, joka sisältää niiden mitokondriaalisen DNA:n. Sen lisäksi niillä on liikkumista varten flagella eli siima. Suurin osa trypanosomeista vaatii elinkiertoonsa useamman isäntäeliön, ja ne siirtyvät isäntäeliöstä toiseen vektorin välityksellä. 

## Lajeja ja alalajeja
Joitakin trypanosomilajeja ja -alalajeja:

* Trypanosoma brucei
** Gambianunitautiloisio (*Trypanosoma brucei gambiense*)
** Rhodesianunitautiloisio (*Trypanosoma brucei rhodesiense*)
* *[[Trypanosoma congolense]]*
* Chagas-tautiloisio (*Trypanosoma cruzi*)
* *[[Trypanosoma equinum]]*
* *[[Trypanosoma equiperdum]]*
* *[[Trypanosoma evansi]]*
* *[[Trypanosoma lewisi]]*
* *[[Trypanosoma melophagium]]*
* *[[Trypanosoma rangeli]]*
* *[[Trypanosoma theileri]]*
* *[[Trypanosoma vivax]]*

## Lähteet
Leo Roininen

**Leo Johannes Roininen** (16. heinäkuuta 1928 Toronto, Kanadan dominio, Brittiläinen imperiumi – 21. huhtikuuta 2002 Sudbury) oli kanadalainen keihäänheittäjä ja kuulantyöntäjä.

Kanadalaisten suomalaisyhteisössä muun muassa Roy Pellan kanssa kasvanut Roininen kilpaili keihäänheitossa Lontoon kesäolympialaisissa 1948, missä hän sijoittui karsinnassa 20:nneksi eikä selviytynyt 12 parhaan loppukilpailuun. Vuoden 1950 Brittiläisen imperiumin kisoissa (nyk. Kansainyhteisön kisat) Roininen voitti keihäänheiton ja sijoittui kuulantyönnössä kolmanneksi.

## Lähteet
* 

### Viitteet
Sun kätes, Herra, voimakkaan

**Sun kätes, Herra, voimakkaan** () on Johan Ludvig Runebergin tekstiin perustuva suomalainen isänmaallinen virsi, joka tunnetaan Suomessa, Ruotsissa ja Norjassa.

Runeberg kirjoitti sanat vuonna 1855 osana laajaa ehdotustaan Suomen uudeksi ruotsinkieliseksi virsikirjaksi. Ensimmäinen suomennos julkaistiin jo vuonna 1857 *[[Lasten Suometar]]* -nimisessä julkaisussa. Nykyiset suomenkieliset sanat laati Väinö Havas vuonna 1938 ja ne otettiin samana vuonna suomenkieliseen virsikirjaan. Nykyisessä virsikirjassa se on virsi nro 577. Suomen evankelis-luterilaisen kirkon ruotsinkielisessä virskirjassa virren numero on 546.

Virrellä on eri sävelet suomen- ja ruotsinkielisissä virsikirjoissa. Suomeksi käytettävä sävelmä on peräisin keskiajalta ja se tunnetaan jo eräästä vuodelta 1480 olevasta saksalais-böömiläisestä käsikirjoituksesta. Suomessa se esiintyy Kangasalan koraalikirjassa vuodelta 1624 ja ensi kerran painettuna vuoden 1702 virsikokoelmassa *Yxi Tarpelinen Nuotti-Kirja* virren ”Christuksen piinaa muistakaam” yhteydessä. Samalla sävelellä lauletaan myös virsi 79 (Oi Jeesus, lähde autuuden) ja virsi 601 (Maailmaa, Herra, armahda). Ruotsinkielisen virsikirjan sävelmä on saksalaisen Johann Crügerin sävellys vuodelta 1640. Samalla sävelellä lauletaan Suomen ruotsinkielisen virsikirjan virret 11 (När vintermörkret kring oss står), 89 (Nu kommen är vår påskafröjd), 372 (När stormen ryter vilt på hav) ja 538 (Din klara sol o Fader vår). 

Runebergin virsi tunnetaan myös Ruotsissa ja Norjassa. Ruotsin kirkon vuoden 1986 virsikirjassa se on virtenä nro 593 ”Bevara Gud vårt fosterland”, suomenkielisenä ”Kätesi, Herra, voimakkaan, suo olla turva synnyinmaan”, Pekka Kivekkään 1999 uudelleen kääntämänä. Ruotsissa virsi on kuusisäkeistöinen, siinä ovat Suomen virsikirjan säkeistöt 1-4, 6 ja 5.  Sävelmä on saksalainen melodia, mahdollisesti Johann Balthasar Königin säveltämä, vuodelta 1738. Samaa sävelmää käytetään kahteen muuhun virteen. Norjan kirkon virsikirjassa vuodelta 2013 se on virsi nro 754 ("Du, Herre, som er sterk og stor") ja lauletaan Edvard Griegin säveltämällä sävelellä.

Isänmaan virsi ja *[[Maamme-laulu]]* liittyvät Runebergin runoudessa vahvasti toisiinsa, vaikka Suomen kansallislaulusta puuttuu hengellinen ulottuvuus. *Maamme-laulun* avaussäkeitä *"Ei laaksoa, ei kukkulaa / ei vettä, rantaa rakkaampaa / kuin kotimaa tää pohjoinen / maa kallis isien"* vastaavat virren kolmannen säkeistön sanat *"On isät täällä taistelleet / ja uskoneet ja toivoneet"*. Silmiinpistävin yhtäläisyys molemmissa runoissa on kuva kukaksi aukeavasta nupusta. *Maamme-laulu* ennustaa tulevaa: *"Sun kukoistukses kuorestaan / kerrankin puhkeaa*", suomalaisten rakkaus saa isänmaan toivon ja riemun nousemaan loistossaan. Virsi taas kuvaa nykytilannetta menneisyyden taustaa vasten: *"Sä autoit valoon tämän maan / kuin kedon kukan ummustaan"*.

## Lähteet
Puro (täsmennyssivu)

**Puro** tarkoittaa muun muassa seuraavia:

*Puro, jokea pienempi ja noroa suurempi vesiuoma

## Sukunimi
* Arja Virtanen o.s. *Puro*, Arja-täti (s. 1945), lastenohjelmien juontaja televisiossa
* Jukka-Pekka Puro (s. 1968), tietokirjailija, viestintätutkija
* Kari Puro (s. 1941), lääkäri, kansliapäällikkö
* Matti Puro (s. 1982), tanssija ja tanssinopettaja
* Olli (Olavi) Heikki (O. H.) Puro, ent. *Kaasinen* (1883–1933), kansanedustaja, ministeri (sdp)
* Olavi Puro (1918–1999), jatkosodan hävittäjälentäjä
* Perttu Puro (s. 1971), Tradekan toimitusjohtaja
* Teuvo Puro (1884–1956), näyttelijä, käsikirjoittaja ja elokuvaohjaaja
* Weikko Puro, ent. *Bäck* (s. 1884–1959), taidemaalari.
Kari Puro

**Kari Uolevi Puro** (s. 1941 Äänekoski) on suomalainen lääkäri ja sosiaalipoliitikko. Hän on oppiarvoiltaan lääketieteen ja kirurgian tohtori ja valtiotieteiden kandidaatti. Hän on ollut sosiaali- ja terveysministeriön kansliapäällikkö 1972–1990 ja Ilmarisen toimitusjohtaja 1991–2007.  

## Lähteet

## Aiheesta muualla
* Kuka kukin on 1978 (Runeberg.org)
Tapani Purola

**Tapani Purola** (14. marraskuuta 1929 Kymi – 11. marraskuuta 2015 Helsinki) oli suomalainen yhteiskuntatieteilijä ja professori. Hän oli Helsingin yliopiston sosiaalipolitiikan professori 1977–1990. Sitä ennen hän oli dosentti 1966–1977. Hänen tutkimuksiaan on julkaistu runsaasti muun muassa Kansaneläkelaitoksen julkaisusarjassa.

## Julkaisut
* *Maassamuuton vilkkaus : tutkimus maassamuuton vilkkauden alueittaisista eroista ja niihin liittyvistä tekijöistä Suomessa v. 1951–1955*. WSOY, 1964 Sarja: Sosiaalipoliittisen yhdistyksen tutkimuksia 11, 0584-1402 (väitöskirja)
* Venni Maunula, Tapani Purola, Antti Tuura: *Nuoret kohtaavat yhteiskunnan*, Kirjayhtymä, 1959

## Lähteet

## Aiheesta muualla
* Kuka kukin on 1978 (Runeberg.org)
Joni Tervo

**Joni Tervo** (s. 1993) on suomalainen pesäpalloilija, joka on viimeksi edustanut Superpesiksessä pelaavaa Kiteen Pallo -90 -joukkuetta.

Tervo edusti Sotkamon Jymyä juniori-ikäisestä vuoteen 2014 asti. Hän pelasi vuonna 2011 ensimmäisen kerran Ykköspesiksessä Jymyn kakkosjoukkueen riveissä. Miesten Superpesiksessä hän debytoi vuonna 2013. Seuraavalla kaudella hän pelasi jo 11 runkosarjaottelua sekä pudotuspeleissä yhdeksän peliä. Lisäksi hän pelasi myös Ykköspesiksessä Haapajärven Pesä-Kiiloissa. Kauden päätteeksi Tervo oli mukana voittamassa mestaruutta Sotkamon joukkueessa sekä A-poikien että miesten Superpesiksessä.

Kaudeksi 2015 Tervo siirtyi Kiteen Pallo 90:een, jossa hän pelasi 4 täyttä kautta, lopettaen uransa kauden 2018 jälkeen.

## Saavutukset
### Pelaajana
* 2 SM-kultaa: 2013, 2014

## Lähteet
Juho Hakomäki

**Juho Hakomäki** (s. 18. marraskuuta 1997 Vähäkyrö) on suomalainen pesäpalloilija, joka edustaa Superpesiksessä pelaavaa Imatran Pallo-Veikkoja

Hakomäki edusti poikien Superpesiksessä pelatessaan Vähänkyrön Viestin joukkuetta. Kaudeksi 2015 hän siirtyi Superpesiksessä pelaavaan Koskenkorvan Urheilijoihin, jossa pelasi 30 ottelua. Hän pelasi edelleen myös muutamia otteluita Vähässäkyrössä.

## Tilastot

## Lähteet
Chen Lijun

**Chen Lijun** (, s. 8. helmikuuta 1993) on kiinalainen painonnostaja ja olympiavoittaja. Hän on kilpaillut 62 ja 67 kilon sarjoissa.

Chen saavutti kultaa vuoden 2013 MM-kilpailuista Wrocławista 62 kilon sarjasta. Vuonna 2015 hän uusi maailmanmestaruutensa Houstonissa tehden maailmaennätyksen niin työnnössä (183&nbsp;kg) kuin yhteistuloksessakin (333&nbsp;kg). Vuoden 2014 Aasian kisoista Incheonista Chen saavutti hopeaa. Vuonna 2010 hän voitti nuorten MM-kultaa.

Vuodelle 2021 siirretyissä Tokion olympialaisissa Chen voitti 67 kilon sarjan uudella olympiaennätyksellä (332&nbsp;kg).

## Lähteet
Kaftaani (papin puku)

**Kaftaani** (joskus myös *sutaani*) on papin virkapuku. Suomessa kaftaani on miespapin juhlapuku Se on polvitaipeeseen asti ulottuva ja pystykauluksinen takki. Kaftaanin kanssa käytetään valkoista papinpaitaa, papinkaulusta ja lipereitä. Huhtikuussa 2023 piispainkokous päätti, ettei sukupuolella ole enää merkitystä asun valinnassa.

Kaftaani papin virkapukuna on saanut Suomessa ja Ruotsissa nykyisen muotonsa uskonpuhdistuksen jälkeen vähittäisen kehityksen tuloksena. 1800-luvulle saakka papin pukuna oli pitkä papintakki, mutta 1800-luvulla se lyheni polvipituiseksi, ja sen kanssa alettiin käyttää housuja ja lipereitä. Kaftaani on papin ei-liturginen juhla-asu ja perinteinen säätyläispuku. Musta puku ja sen yhteydessä käytetyt liperit ovat taustaltaan maallisia säätymerkkejä, eikä niihin liity kristillistä symboliikkaa. Naispapeille on aiemmin suunnitellut juhla-asut, joilla ei ole historiallista taustaa, eivät enää ole sukupuoleen sidottuja. Myös Ruotsin kirkossa naispapit voivat käyttää kaftaania juhla-asuna.

Nykyään kaftaani on Suomessa ja Ruotsissa lähes poikkeuksetta papin juhlapuku eikä normaali työasu. Se on hieman käyttäjänsä mukaan muotoon ommeltu polvipituinen takki, jossa perinteisesti on seitsemän napin kiinnitys, selkäpuolella helmassa halkio sekä vyötärön korkeudella kaksi nappia rinnakkain papinkapan kiinnittämistä varten. Ruotsissa etenkin aikaisemmin kaftaanin etuosaan oli ommeltu poimuja, joiden lukumäärä vaihteli yhdestä kolmeen sen mukaan, missä hiippakunnassa kyseinen pappi oli vihitty papiksi. Uppsalan, Härnösandin ja Luulajan hiippakunnan papeilla oli yksi poimu, muilla kaksi, paitsi Göteborgin hiippakunnassa kolme. Ruotsissa myös naispapit voivat käyttää kaftaania.

*Sutaani* on ollut ennen muuta katolisen papin käyttämä napitettu alas asti ulottuva päällysvaippa. Sitä käytetään myös Suomessa luterilaisessa kirkossa, mutta piispainkokous ei laatimassaan pukeutumisohjeessa huhtikuulta 2023 ota siihen kantaa.

## Lähteet

## Aiheesta muualla
Valentin Hristov (s. 1994)

**Valentin Hristov** (, , s. 30. maaliskuuta 1994 Šumen, Bulgaria) on bulgarialais-azerbaidžanilainen painonnostaja ja olympiamitalisti. 156 senttimetriä pitkä Hristov kilpailee nykyisin 62-kiloisten sarjassa.

Hristov edusti synnyinmaataan Bulgariaa vuoteen 2011 asti. Hän edusti maata vuoden 2009 nuorten MM-kisoissa ja saman vuoden nuorten EM-kisoissa, joista hän saavutti hopeaa. Ensimmäisistä arvokilpailuistaan Azerbaidžanin väreissä, vuoden 2011 MM-kilpailuista Hristov saavutti pronssia. Vuonna 2012 hän voitti EM-kultaa ja olympiapronssia 56 kilon sarjasta ollen ensimmäinen azerbaidžanilainen painonnoston olympiamitalisti. Vuonna 2013 Hristov voitti toistamiseen EM-kultaa, mutta hänet hylättiin hänen käryttyään dehydromethyltestosteronin käytöstä ja hänelle annettiin kahden vuoden kilpailukielto. Vapauduttuaan kiellosta vuonna 2015 Hristov voitti EM-kultaa ja MM-pronssia 62-kiloisista.

## Lähteet
Kalle Putkisto

**Kalle Putkisto** (26. huhtikuuta 1919 Tampere – 22. huhtikuuta 1997 Helsinki) oli suomalainen metsätieteilijä ja professori. Hän oli Helsingin yliopiston metsäteknologian professori vuosina 1960–1982. Hänen tutkimusalaansa olivat etenkin puutavaran kuljetukset, joiden koneellistamista hän pyrki edistämään.

Putkisto kirjoitti ylioppilaaksi vuonna 1937 ja valmistui metsänhoitajaksi 1943. Hän osallistui talvisotaan  ja toimi jatkosodan aikana II armeijakunnan metsätalousaliupseerina. Hän työskenteli vuosina 1945–1960 Suomen Puunjalostusteollisuuden Keskusliiton perustaman Metsätehon tutkimusmetsänhoitajana ja valmistui sinä aikana maatalous- ja metsätieteiden kandidaatiksi 1948 sekä väitteli tohtoriksi 1958 aiheenaan puutavaran kuljetus traktorilla. Putkisto oli Helsingin yliopiston metsäteknologian dosenttina vuosina 1957–1960 ennen nimitystään professoriksi. Professorikautenaan hän oli myös laitoksensa esimiehenä. Jäätyään eläkkeelle professorin virasta hän oli uudelleen dosenttina 1982–1989.

Putkisto oli Teknillisten tieteiden akatemian jäsen vuodesta 1962 ja hänet vihittiin unkarilaisen Sopronin yliopiston tekniikan kunniatohtoriksi vuonna 1972. Hän oli Suomen Metsänhoitajaliiton puheenjohtaja 1968–1977, Suomen Metsätieteellisen Seuran hallituksen puheenjohtaja 1966–1967 ja Metsäylioppilaiden asuntolasäätiön hallituksen puheenjohtaja 1968–1980. Hän harrasti maalausta ja maalasi itse oman muotokuvansa Helsingin yliopistolle.

Putkiston puoliso oli oopperalaulaja Eila Auer, professori Väinö Auerin tytär.

## Teoksia

* *Tutkimuksia pyörätraktoreiden käytöstä puutavaran metsäkuljetuksessa*, 1956 (väitöskirja)

## Lähteet
Herb Lubalin

**Herb Lubalin** [luː'bɑːlɪn] (17. maaliskuuta 1918 Brooklyn, New York – 24. toukokuuta 1981) oli yhdysvaltalainen graafinen suunnittelija, joka tunnetaan erityisesti typografian uudistajana ja monien logojen ja aikakauslehtien ulkoasun suunnittelijana. Hän suunnitteli myös  kirjaintyypit Avant Garde Gothic, Lubalin Graph ja Serif Gothic.

Lubalin valmistui 1939 New Yorkin Cooper Union -taideoppilaitoksesta, jossa hän herätti huomiota jurona, vasenkätisenä ja värisokeana kalligrafian taiturina. Hän sai toisen maailmansodan jälkeen työpaikan art directorina lääkemarkkinointiin erikoistuneessa Sudler & Hennessey -mainostoimistossa ja eteni sen osakkaaksi. 46-vuotiaana ja noin 25 vuoden mainostoimistouran jälkeen vuonna 1964 Lubalin perusti oman graafisen muotoilun studionsa, jonka nimi muuttui kulloistenkin yhtiökumppanien myötä. Heitä olivat Aaron Burns, Tom Carnese, Tony DiSpigna, Ernie Smith, Roger Ferriter ja Alan Peckolick.

1960-luvulta alkaen Herb Lubalin tuli tunnetuksi lukuisista logoista, lomakkeistoista, vuosikertomuksista, julisteista ja  kirjasintyypeistä, joita hän suunnitteli New Yorkissa toimivalle International Typeface Corporationille. Hän oli yksi tuon yhtiön perustajista ja myös toimitti ja taittoi ITC:n typografialle omistautunutta asiakaslehteä *U&lc* (”Upper and lower case”).

Lubalin taittoi myös kolmea aikanaan edistyksellistä, Ralph Ginzburgin kustantamaa aikakauslehteä *Eros* (1962), *fact:* (1964–1967) ja *Avant Garde* (1968–1971), jotka yhdistivät uutta eroottista sallivuutta ja tutkivaa journalismia. Hänen suosituimmaksi muodostunut kirjasintyyppi ITC Avant Garde kehitettiin 1970 sille nimensä antaneen lehden käyttöön.

Lubalin sai uransa aikana monia palkintoja, kuten Art Director of the Year 1962 -nimityksen ja vuonna 1981 Institute of Graphic Arts -järjestön mitalin. Hän luennoi entisessä opinahjossaan Cooper Unionissa ja monissa muissa taideoppilaitoksissa. Vuonna 1979 hänen töistään järjestettiin näyttely Pompidoun kulttuurikeskuksessa Pariisissa. Hänen töitään on tallennettuna myös Kongressin kirjastoon ja moniin museoihin, kuten Whitney, Smithsonian ja National Gallery of Art. Vuonna 1977 Lubalin otettiin Art Directors Club Hall of Famen jäseneksi.

## Lähteet

## Aiheesta muualla
*Lubalinin haastattelu vuodelta 1969 
*Snyder, Gertrude & Peckolick, Alan: *Herb Lubalin - Art Director, Graphic Designer and Typographer.* Rizzoli, 1986. .
Putkisto

**Putkisto** tarkoittaa seuraavia:

*putkista muodostuva järjestelmä
*Method Putkisto, venytys- ja kehon-hallintatekniikka

## Sukunimi
* Kalle Putkisto (1919–1997), metsätieteilijä, professori
* Marja Putkisto (s. 1959), Method Putkiston kehittäjä
Valentin Hristov

**Valentin Hristov** on muun muassa seuraavien henkilöiden nimi:

*Valentin Hristov (s. 1956), bulgarialainen painonnostaja (olympiamitalisti)
*Valentin Hristov (s. 1994), bulgarialainen Azerbaidžania edustava painonnostaja (olympiamitalisti)
Tauno Putkonen

**Tauno Ilmari Putkonen** (16. tammikuuta 1900 Rauma – 29. lokakuuta 1976 Helsinki) oli suomalainen lääkäri ja professori.

Putkosen vanhemmat olivat Pekka Putkonen ja Ida Alina Paasia ja puoliso vuodesta 1929 Aili Esteri Kiljunen. Putkonen tuli ylioppilaaksi Suomalaisesta normaalilyseosta 1917 ja valmistui lääketieteen lisensiaatiksi 1926. Putkonen väitteli tohtoriksi Suomessa 1931 ja suoritti vielä lääketieteen tohtorintutkinnon Johns Hopkins -yliopistossa Baltimoressa Yhdysvalloissa 1947. Iho- ja sukupuolitautien erikoislääkärin pätevyyden hän sai 1930 ja alan dosentti Helsingin yliopistossa hän oli vuodesta 1945 vuoteen 1951. Putkonen työskenteli lääkärinä useissa eri sairaaloissa 1920-luvun lopulta, Helsingin yliopiston iho- ja sukupuolitautien professorina hän toimi vuodesta 1952. Putkosen professuuri jatkui vuoteen 1967 saakka. Hänen tutkimusalaansa olivat bakteriologia, serologia ja iho- ja sukupuolitaudit.

Teatteriohjaaja Ritva Laatto oli Putkosen tytär.

## Lähteet

## Aiheesta muualla
*
Sibelius-Seura

**Sibelius-Seura ry** () on vuonna 1957 perustettu aatteellinen yhdistys, joka pyrkii kokoamaan Jean Sibeliukseen liittyvää aineistoa sekä levittämään tietoa säveltäjästä ja hänen musiikistaan. Sibelius-Seura tekee yhteistyötä muun muassa Åbo Akademin Sibelius-museon, valtionarkiston, Ainola-Säätiön ja Hämeenlinnan Sibelius-kodin kanssa. Vuodesta 1965 alkaen seura on järjestänyt Jean Sibelius<br> -viulukilpailun yhdessä Sibelius-Akatemian kanssa ja vuodesta 1996 alkaen valmistellut Sibeliuksen sävellystuotannon kriittistä kokonaisjulkaisua yhdessä Kansalliskirjaston ja kustannusliike Breitkopf & Härtelin kanssa. Seura jakaa vuosittain Sibelius-mitalin.

## Hallituksen puheenjohtajat
* L. A. Puntila (1957–1961)
* Severi Saarinen (1961–1963)
* J. E. Niemi (1964–1968)
* Roger Lindberg (1968–1975)
* Matti Raatikainen (1975–1982)
* Fabian Dahlström (1983–1990)
* Olavi Luokomaa (1991–2000)
* Esko Häkli (2001–2008)
* Lauri Tarasti (2009–2018)
* Lauri Ratia (2018–)

## Lähteet

## Aiheesta muualla
* Sibelius-Seura. 
*
Fisichella (täsmennyssivu)

**Fisichella** tarkoittaa muun muassa seuraavia asioita:

## Sukunimenä
* Giancarlo Fisichella (s. 1973), italialainen Formula 1 -kuljettaja
* Salvatore ”Rino” Fisichella (s. 1951), italialainen roomalaiskatolisen kirkon titulaarinen arkkipiispa

## Muita merkityksiä
* Fisichella Motor Sport, Giancarlo Fisichellan omistama italialainen pikkuformulatalli
Rocktähti

**Rocktähti** on Maj Karman Kauniiden Kuvien single, joka julkaistiin yhtyeen albumilta *[[Rautaneito (albumi)|Rautaneito]]*.

## Kappaleet
#
#Rautaneito

+

* Romanssi (video)
* Valaiden laulu (video)

## Kokoonpano
* Herra Ylppö – laulu
* Häiriö Piirinen – kitara, taustalaulu, äänittäjä
* J. Savolainen – rummut
* V.V.V. – bassokitara
* Kanttori Väyrynen – valot

## Aiheesta muualla
* Rocktähti discogs.com -sivustolla
Diana Widmaier Picasso

**Diana Widmaier Picasso** (s. 1974) on ranskalainen taidehistorioitsija. 

Diana Widmaier Picasso on kuvataiteilija Pablo Picasson ja hänen rakastajattarensa Marie-Thérèse Walterin tyttärentytär. Hän opiskeli Pariisin yliopistossa pääaineinaan oikeustieteitä Panthéon-Assasissa ja taidehistoriaa Panthéon-Sorbonnessa. Widmaier Picasso on työskennellyt taidekaupan asiantuntijana ja erikoistunut vanhojen mestarien piirustuksiin. Vuodesta 2003 lähtien hän on luetteloinut isoisänsä veistoksia.

## Lähteet

## Aiheesta muualla
*DWP Editions
Port Wentworthin sokeritehtaan räjähdys

**Port Wentworthin sokeritehtaan räjähdys** oli teollisuusonnettomuus, joka tapahtui 7. helmikuuta 2008 Port Wentworthissa Georgiassa. 14 ihmistä kuoli ja 38 loukkaantui, kun Imperial Sugarin omistamassa sokeritehtaassa tapahtui pölyräjähdys.

Tehdasrakennus oli suuri ja vanha, ja siinä käytetyt rakennusmetodit olivat vanhentuneita. Tämän on uskottu lisänneen räjähdystä seuranneen tulipalon vakavuutta. Räjähdyksen alkupiste oli tehtaan keskiosissa, varastosiilojen alla olleessa kellarissa. Yhdysvaltain oikeusministeriön tekemien tutkimusten perusteella tahallisen rikollisen toiminnan mahdollisuus suljettiin pois vuonna 2013.

Onnettomuutta tutkinut Yhdysvaltain kemikaaliturvallisuusvirasto (U.S. Chemical Safety and Hazard Investigation Board, CSB) julkaisi loppuraporttinsa syyskuussa 2009. Raportissa se kertoi, että onnettomuus olisi ollut täysin estettävissä. Imperial Sugaria, sen siivousaliurakoitsijaa tai molempia vastaan oli syyskuuhun 2010 mennessä jätetty 44 kannetta. Niistä 18 oli sovitettu.

## Lähteet

## Aiheesta muualla
* ''Inferno: Dust Explosion at Imperial Sugar'', U.S. Chemical Safety and Hazard Investigation Boardin turvallisuusvideo onnettomuudesta
Sergei Šendelev

**Sergei Šendelev** on entinen neuvostoliittolainen jääkiekkoilija. Hänet on valittu Neuvostoliiton ja Venäjän jääkiekkoilun kunniagalleriaan vuonna 1993. Šendelev pelasi mittavan uran Saksan pääsarjassa ja toisella sarjatasolla.

## Aiheesta muualla
*
Puunhiilto

**Puunhiilto** on puun kuivatislausta, jossa syntyy puuhiiltä, tervaa, tärpättiä, etikkahappoa ynnä muuta. Puunhiillossa käytettiin aikaisemmin miilua ja tervanpolttoa mutta sittemmin on ruvettu käyttämään umpinaisia hiiltouuneja eli retortteja, joissa myös sivutuotteet voidaan saada hyvin talteen. Puunhiillossa saadaan puuhiiltä eli syttä noin 30–40 prosenttia kuivan puun painosta. Sydessä on 80–90 prosenttia hiiltä ja noin 1 prosentti palamatonta tuhkaa. Puuhiiltä käytetään poltto- ja pelkistysaineena metallurgiassa sekä hiilimustan ja aktiivihiilen valmistukseen. Toinen puuhiilen tuote on terva, jota saadaan 6–8 prosenttia puun painosta; tervaskannosta voidaan saada tervaa jopa 20 prosenttia.

## Lähteet

## Kirjallisuutta
* Talvitie, Yrjö: *Puun hiilto ja hartsin valmistus*. WSOY 1924.
* Valmari, Johannes – Vainio, Viljo: *Puun hiilto: Uusi tulolähde metsistä*. Suomen metsänhoitoyhdistys Tapion käsikirjasia, 4. Suomen Metsänhoitoyhdistys Tapio, 2. laaj. p. 1913.

## Aiheesta muualla
*Puuntislaus. *Tietosanakirja*.
*Puuntislaus. *Pieni tietosanakirja* 3.
Retortti

**Retortti** (lat. *retorquere* = taivuttaa takaperin) on lasinen, metallinen, posliininen tai savinen tislausastia. Retortteja on eri kokoisia ja muotoisia eri tarkoituksiin. Laboratorioissa käytetään pieniä, 50–3&nbsp;000 kuutiosenttimetrin vetoisia lasisia retortteja, kemianteollisuudessa suuria rautaisia, esimerkiksi paloviinaa ja kivihiiltä tislattaessa. Puuta tislattaessa käytetään usein 400 kuutiometrinkin vetoisia rautaretortteja.

Retorttiuunissa on useita retortteja, joita voidaan kuumentaa yhtaikaa esimerkiksi valmistettaessa valokaasua ja tislattaessa puuta.


Tiedosto:Alambique 056.jpg|Kupariretortti
Notgeld, Stützerbach, 1921, 10 pfennigs 1.jpg|Retortti tuotanto
Tiedosto:My retort.jpg|Lasiretortti
Tiedosto:Distillation_by_Retort.png|Retortti käytössä


## Lähteet

## Aiheesta muualla
Athene Pronaian temppeli

**Athene Pronaian temppeli** voi viitata seuraaviin temppeleihin Athene Pronaian pyhäkköalueella Delfoissa:

* Athene Pronaian temppeli, arkaainen
* Uudempi Athene Pronaian temppeli, klassinen
Delfoin stadion

**Delfoin stadion** oli antiikin aikainen kreikkalainen stadion Delfoissa Kreikassa. Sen arkeologinen kohde sijaitsee Apollonin pyhäkköalueen luoteispuolella ylärinteessä Apollonin temppeliltä nähtynä.

Stadion rakennettiin noin vuonna 500–400 eaa. antiikin aikaisen kaupungin ylimpään kohtaan. Alkuvaiheessa stadionissa on todennäköisesti ollut puinen katsomo, tai katsomona on käytetty rinnettä. Stadionia paranneltiin 100-luvulla jaa. Herodes Atticuksen aikana tämän rahoituksella. Tuolloin rakennettiin nykyisin näkyvät kiviset katsomorakenteet. Stadionia käytettiin Python kisojen urheilukilpailuihin. Valjakkoajot järjestettiin kuitenkin hippodromilla, jota ei ole löydetty. Ennen Delfoin teatterin valmistumista stadionilla järjestettiin myös kisojen laulu- ja musiikkikilpailut.

Stadion on U-kirjaimen muotoinen ja rakennettu rinteeseen koillis-lounaissuuntaisesti. Se avautuu itään päin, kun taas länsipää on puolikaaren muotoinen. Stadionrakennelman pohjoislaita on kaiverrettu vuorenrinteeseen. Koko stadionin pituus on noin 187 metriä, ja sen juoksuradan pituus on noin 177,55 metriä ja leveys 25,5 metriä. Radan kummassakin päässä on ollut lähtö- ja maaliviiva. Stadionin katsomossa on ollut pohjoislaidalla 12 penkkiriviä ja etelälaidalla kuusi penkkiriviä. Katsomoon mahtui noin 7&nbsp;000 katsojaa. Stadionin itäpäässä on jäänteitä roomalaisaikaisesta triumfikaaresta.

Nykyisin stadion on yksi parhaiten säilyneistä antiikin aikaisista stadioneista.

## Lähteet

## Aiheesta muualla
Delfoin teatteri

**Delfoin teatteri** oli antiikin aikainen kreikkalainen teatteri Delfoissa Kreikassa. Sen rauniot sijaitsevat Apollonin pyhäkköalueella Apollonin temppelin yläpuolisessa rinteessä.

Paikalla oli alun perin todennäköisesti yksinkertaisempi teatteri, jossa oli puiset istuimet tai pelkkä rinne katsomona. Ensimmäinen kivinen teatteri rakennettiin 300-luvulla eaa. Nykyisin paikalla oleva teatteri rakennettiin roomalaisen kauden alussa noin 160–159 eaa. Se valmistui Pergamonin kuningas Eumenes II:n rahallisella tuella. Teatteria käytettiin laulu- ja musiikkikilpailuissa, jotka olivat osa Python kisoja tai muita alueella järjestettyjä uskonnollisia juhlia. Ennen teatterin valmistumista nämä kilpailut oli järjestetty Delfoin stadionilla urheilukilpailuiden ohella.

Teatterin keskellä oleva *orkhestra* on hevosenkengän muotoinen. Poikittaissuuntainen käytävä jakaa katsomon kahteen osaan, joista alemmassa on 27 penkkiriviä ja ylemmässä kahdeksan penkkiriviä. Pystysuunnassa nousevat viisi porraskäytävää jakavat katsomon kuuteen lohkoon. Teatterissa oli tilaa noin 5&nbsp;000 katsojalle. Teatteria on kunnostettu ja sen katsomo on säilynyt suhteellisen hyvin, mutta näyttämörakennuksesta (*skene*) ovat säilyneet vain perustukset.

## Lähteet

## Aiheesta muualla
Naomi Totka

**Naomi Totka** (s. 19. lokakuuta 1995) on unkarilainen tennispelaaja. Hän on voittanut urallaan kaksi ITF-turnausta kaksinpelissä ja 12 nelinpelissä.

Totka pelasi ITF-turnauksessa ensimmäisen kerran Bogotássa lokakuussa 2011 päästen siellä toiselle kierrokselle. Joulukuussa hän saavutti puolivälieräpaikan Quiton 10&nbsp;000 Yhdysvaltain dollarin ITF-turnauksessa. Vuonna 2012 hän pääsi puolivälieriin Quillotan ja Barranquillan 10&nbsp;000 dollarin ITF-turnauksissa. Vuonna 2013 hän ei pelannut ITF-tasolla. Vuonna 2014 Totka pääsi välieriin Sharm el-Sheikhin kahdessa 10&nbsp;000 dollarin ITF-turnauksessa ja puolivälieriin 15&nbsp;000 dollarin turnauksissa Algerissa ja Toowoombassa. Joulukuussa hän saavutti Djiboutin 10&nbsp;000 dollarin ITF-turnauksissa loppuottelupaikan ja välieräpaikan. Ensimmäisen ITF-turnausvoittonsa Totka saavutti Kairon 10&nbsp;000 dollarin turnauksessa huhtikuussa 2015. Kesäkuussa hän pääsi loppuotteluun Victoriassa, syyskuussa Tiberiasissa ja marraskuussa Stellenboschissa.

Nelinpelissä Totka voitti ensimmäisen ITF-turnauksensa New Delhissä kesäkuussa 2013 Rishika Sunkaran kanssa. Toisen voittonsa hän saavutti huhtikuussa 2015 Kairossa Marine Partaudin kanssa ja kolmannen toukokuussa 2015 Askalonissa Mariam Bolkvadzen kanssa. Elokuussa 2015 hän voitti El Kantaouin turnauksen Sofia Luinin kanssa ja syyskuussa Tiberiasin turnauksen Katharina Heringin kanssa.

## Lähteet

## Aiheesta muualla
*
*
Viljo Puustjärvi

**Viljo Armas Puustjärvi** (2. tammikuuta 1913 Ristiina – 14. lokakuuta 1998 Helsinki) oli suomalainen maanviljelyskemisti ja suotutkija. Hän oli Helsingin yliopiston maanviljelyskemian dosentti vuosina 1966–1980 ja Satoturve Oy:n tutkimusjohtaja 1966–1980. Hänelle myönnettiin professorin arvonimi 1966. Hänen merkityksensä oli suuri turpeen käytön laajenemisessa ympäri maailmaa kasvihuoneviljelyssä.

Puustjärvi valmistui maatalous- ja metsätieteiden kandidaatiksi 1944 ja tohtoriksi 1952.

## Lähteet
Wolf Vostell

**Wolf Vostell** (14. lokakuuta 1932 Leverkusen – 3. huhtikuuta 1998 Berliini) oli saksalainen taiteilija, taidemaalari ja kuvanveistäjä, joka tuli tunnetuksi 1960-luvulla.

Vostellin katsotaan olleen videotaiteen edelläkävijä. Hän oli ensimmäinen, joka otti television taiteensa osaksi. Hän kuului Fluxus-ryhmään.

## Lähteet

## Aiheesta muualla

* Museo Vostell Malpartida Espanjassa
FIA World Endurance Championship -kausi 2016

**FIA World Endurance Championship -kausi 2016** oli FIA WEC -maailmanmestaruussarjan viides kausi. Kausi alkoi 17. huhtikuuta Englannin Silverstonessa ja päättyi 19. marraskuuta, Bahrainin Sakhirin radalla.

## Kilpailukalenteri

## Osallistujalista
### LMP1

### LMP2

### LMGTE Pro

### LMGTE Am

## Tulokset

## Lähteet
*Calendar  FIA World Endurance Championship 
*Classification  FIA World Endurance Championship 

### Viitteet
Hamilo

**Hamilo** on suomalainen sukunimi. Tunnettuja nimenkantajia:

*Esko Hamilo (s. 1945), alivaltiosihteeri
*Marko Hamilo (s. 1968), toimittaja ja tietokirjailija.
Haamukirjoittaja (televisiosarja)

**Haamukirjoittaja** on loka–marraskuussa 2015 Yle TV1:llä esitetty kuusiosainen draamasarja, jonka pääosissa näyttelevät Joanna Haartti ja Jemina Sillanpää.

Sarja kertoo kahdesta kolmekymppisestä sisaruksesta, joista toinen on luonut uraa näyttelijänä ja toinen jäänyt asumaan maalle auttaakseen äitiään perheleipomon ja sairastelevan isän kanssa. Jemina Sillanpään esittämä Heini palaa takaisin lapsuudenkotiinsa burnoutin vuoksi, jossa kirjailijan urasta haaveileva Rosa-sisar (Joanna Haartti) saa idean hyödyntää sisarensa kuuluisuutta edistääkseen omaa uraansa.

## Rooleissa

## Lähteet
Johan Dreyer

**Johan Ludvig Emil Dreyer** (1852–1926) oli tanskalais-brittiläinen tähtitieteilijä, jonka erikoisaloja olivat tähtitieteen historia sekä tähtisumut ja tähtijoukot. Vuosina 1882–1916 hän oli tähtitornin johtaja Armaghissa Irlannissa (nykyisessä Pohjois-Irlannissa). Hänen päätyönsä on galaksien ja tähtiparvien luettelo *New General Catalogue of Nebulae and Clusters of Stars* (1888) ja sen lisäykset *Index Catalogue* (1896 ja 1908), joissa on lueteltu 13 266 kohdetta. Tähtitieteen historiasta hän kirjoitti kirjan *A History of the Planetary System from Thales to Kepler*. Myös Tyko Brahen kootut teokset hän julkaisi.

## Lähteet

## Aiheesta muualla
*
Valentyn Mohylnyi

**Vаlentyn Viktorovytš Mohylnyi** (, , 18. joulukuuta 1965 Koh’аnovkа, Ukrainan SNT – 22. marraskuuta 2015 Ranska) oli Neuvostoliittoa edustanut telinevoimistelija, maailman- ja euroopanmestari.

Mohylnyin voimistelijanuran huippuvaihe ajoittui vuosiin 1985–1990, jolloin hän voitti muun muassa viisi maailmanmestaruutta ja kuusi Euroopan mestaruutta. Monipuolisena voimistelijana Mohylnyi saavutti arvokisamitaleja niin ottelusta kuin useilta yksittäisiltä telineiltäkin.

Mohylnyi avioitui telinevoimistelun maailmanmestari Olga Bitšerovаn kanssa. Pari sai lapsen mutta erosi myöhemmin. Mohylnyi muutti Ranskaan, missä hän työskenteli valmentajana ja sai maan kansalaisuuden. Hän kuoli Ranskassa sydäninfarktiin 49-vuotiaana.

## Lähteet
* Profiili gymn-forum.net 
* Profiili  Kansainvälinen voimisteluliitto 

### Viitteet
Mauricio Macri

**Mauricio Macri** (s. 8. helmikuuta 1959) on argentiinalainen keskustaoikeistolainen poliitikko, maan pääkaupungin Buenos Airesin entinen pormestari ja Argentiinan presidentti vuosina 2015–2019. Ennen presidentiksi nimittämistä Macri toimi Buenos Airesin pormestarina. Vuoden 2015 presidentinvaalin toisella kierroksella Macri sai noin 52 prosenttia äänistä.

Macri on ollut menestyvä liikemies, joka toimi rakennus- ja rahoitusalalla sekä autokaupassa. Hän lähti politiikkaan 1991 jouduttuaan kidnappauksen ja lunnasvaatimuksen uhriksi. Hän perusti oman puolueen 2003.

Edellinen presidentti Cristina Fernández de Kirchner valitsi seuraajasuosikikseen Daniel Sciolin, joka kuitenkin hävisi syksyn 2015 presidentinvaalit Macrille. Kirchner kieltäytyi osallistumasta vallanvaihtoseremoniaan.

Taloudellisen taantuman aikana säästötoimia luvannut Macri hävisi presidentinvaalit lokakuussa 2019 ja keskusta-vasemmistolaiset peronistit palasivat valtaan. Presidentiksi valittiin Alberto Fernández ja hänen varapresidentikseen entinen presidentti Cristina Fernández de Kirchner. Uusi presidentti astui virkaansa 10. joulukuuta 2019, jolloin Mauricio Macrin nelivuotinen presidenttikausi päättyi.

## Kunnianosoituksia

*  Vapauttaja kenraali San Martínin ritarikunta (Argentiina, 2015, suurmestari)
*  Toukokuun ritarikunta (Argentiina, 2015, suurmestari)
*  Etelän ristin ritarikunta (Brasilia, 2017)
*  Italian solidaarisuuden tähden ritarikunta (Italia, 2009)
*  Italian tasavallan ansioritarikunta (Italia, 2017)

## Galleria

Tiedosto:Mauricio Macri fue recibido por el Papa Francisco (9837084823).jpg|Mauricio Marci tapaamassa paavi Franciscusta.


## Lähteet

## Aiheesta muualla
Luettelo YK:n pakkausnumeroista 0101–0200

Alla on esitetty YK:n asettamat kemikaalien sekä teollisten valmisteiden **pakkaus- ja kuljetusmerkinnät** aineille, joiden YK-numerot ovat **0101–0200**.

## YK-numerot 0101-0200

## Katso myös
* Luettelo YK:n pakkausnumeroista 0001–0100
* Luettelo YK:n pakkausnumeroista 0201–0300

## Aiheesta muualla
*ADR:n vaarallisten aineiden lista, viitattu 23.11.2015.
*YK:n vaarallisten aineiden lista vuodelta 2015, viitattu 23.11.2015.
*YK:n vaarallisten aineiden lista vuodelta 2013, viitattu 23.11.2015.

## Lähteet
Esko Pajasalmi

**Esko K. Pajasalmi** (n. 1928 – 7. maaliskuuta 2000) oli suomalaissyntyinen liikemies, joka  vuonna 1961 perusti Thaimaan ensimmäisen PR-toimiston nimeltä Presko ja kasvatti siitä yli sadan hengen yrityksen. Vuonna 1989 hän myi yrityksen brittiläiselle Shandwickille, joka tuolloin oli maailman suurin yksityinen PR-toimistoketju.

Suomalaiset Esko ja Anja Pajasalmi tulivat Thaimaahan vuonna 1951 Jehovan todistajien lähetyssaarnaajiksi ja työskentelivät aluksi viitisen vuotta maan pohjoisosan Chiang Maissa. He saivat siirron Bangkokiin, jossa Esko Pajasalmi nimitettiin lähetysaseman varajohtajaksi. Tässä työssä hän osallistui monille suhdetoiminta-alan kursseille Yhdysvalloissa ja päätti lopulta ryhtyä ensimmäiseksi alan yrittäjäksi Thaimaassa. Toiminta alkoi sillä, että Pajasalmi kulki skootterillaan ympäri Bangkokia valokuvaamassa paikallisia päättäjiä.

Vuonna 1961 perustetulla Presko Public Relations -yrityksellä oli parhaimmillaan asiakkaina muun muassa seitsemän lentoyhtiötä. Vuonna 1989 brittiläinen Shandwick International Plc osti Preskon, jonka nimeksi vuonna 1997 tuli Presko Shandwick (Thailand). Esko Pajasalmi jatkoi perustamansa yrityksen hallituksen puheenjohtajana vuoteen 1999 asti. Hän toimi Suomalais-thaimaalaisen kauppakamarin ensimmäisenä johtajana 1992–1993.

Esko Pajasalmi kuoli 72-vuotiaana golfkentälle vuonna 2000. Hänen työtään PR-alalla jatkoi Pajasalmien ainoa lapsi, poika Norman, joka kuoli 48-vuotiaana 2007.

## Lähteet
Tiensuu

**Tiensuu** voi tarkoittaa seuraavia asioita:

## Paikannimiä
* Tiensuu, kylä Leningradin alueen Jaaman piirin Narvusin kunnassa Venäjällä
* Tiensuun rautatieasema, lakkautettu rautatieliikennepaikka rataosuudella Joensuu–Kontiomäki

## Sukunimenä
* Akseli Tiensuu (s. 1997), futsalpelaaja
* Jukka Tiensuu (s. 1948),  säveltäjä
* Kyllikki Tiensuu (s. 1945), kirkkohistorioitsija, professori
* Raili Tiensuu (1934–2018), näyttelijä
* Tuukka Tiensuu (s. 1976), televisio-ohjaaja, -käsikirjoittaja ja -tuottaja
Sahlstedt

**Sahlstedt** on muun muassa seuraavien merkittävien henkilöiden nimi:

* Esko Sahlstedt (1945–2022), jääkiekkovalmentaja
* Kalle Sahlstedt (s. 1973), jääkiekkoilija 
* Reeti Sahlstedt (s. 1976), jääkiekkoilija
Ojaniemi

**Ojaniemi** on muun muassa seuraavien merkittävien henkilöiden nimi:

* Arvi Ojaniemi (1905–1940),  opettaja ja kirjailija
* Jaakko Ojaniemi (s. 1980), kymmenottelija
* Kimmo Ojaniemi (s. 1957), taidemaalari, kuvanveistäjä ja valokuvaaja
* Simo Ojaniemi, videopelisuunnittelija
* Susanne Ojaniemi, (ent. Kohonen, s. 1991), pesäpalloilija
* Taina Ojaniemi, (aik. Kolkkala, o.s. Uppa, s. 1976), keihäänheittäjä
* Valle Ojaniemi (1917–2015), opettaja, Kevätpörriäisen perustaja
Valle Ojaniemi

**Valle Ojaniemi** (13. heinäkuuta 1917 Jalasjärvi – 27. lokakuuta 2015 Helsinki) oli suomalainen opettaja. Hän toimi Helsingissä kansalaiskoulun opettajana. Hän perusti 1949 Kevätpörriäisen ja oli sen päätoimittaja. Hän oli oppikirjatoimikunnan pitkäaikainen puheenjohtaja ja kirjoitti niin alan lehtiin kuin muihinkin lehtiin kirjoituksia ja teki musiikkiaiheisia radio-ohjelmia. Hän oli myös Käpylän kaupunginosalehden päätoimittaja ja oli perustamassa kaupunginosayhdistysten liittoa Helkaa, jonka puheenjohtajan hän toimi. 

Ansioistaan Ojaniemi sai kotiseutuneuvoksen arvonimen ja useita muita tunnustuksia.

## Lähteet
Oksen

**Oksen** on Skandeihin kuuluva vuori Ullensvangin ja Granvinin kuntien rajalla, Hordalandin läänissä, Norjassa. Huipun korkeus merenpinnan tasosta on 1&nbsp;241 metriä. Vuori sijaitsee niemellä Hardangervuonon rannalla. Sen luoteispuolella on Hardangervuonon lahti, Granvinsfjorden ja eteläpuolella itse päävuono.

## Lähteet
Skai Jackson

**Skai Jackson** (s. 8. huhtikuuta 2002 New York City) on yhdysvaltalainen näyttelijä. Hän näytteli Zuri Rossia Disney Channelin komediasarjassa *[[Jessie (televisiosarja)|Jessie]]*. Sen jälkeen hän on esittänyt samaa roolia Disney Channelin sarjassa *[[Bunk'd]]*. 

Jackson aloitti uransa lapsimallina. Hän esiintyi useissa mainoksissa ja on näytellyt vuodesta 2007 alkaen. Ennen Disney-kanavan suuria rooleja Jackson esitti pieniä rooleja mm. elokuvissa *[[Smurffit (vuoden 2011 elokuva)|Smurffit]]* ja *[[G.I. Joe: Kosto]]* sekä tv-sarjassa *[[Boardwalk Empire]]*.

## Filmografia

### Elokuvat

### Televisio

## Lähteet
Turkin parlamenttivaalit 2015

Turkissa pidettiin kahdet parlamenttivaalit vuonna 2015:

*Turkin parlamenttivaalit 2015 (kesäkuu)
*Turkin parlamenttivaalit 2015 (marraskuu)
Onen

**Onen** on Skandeihin kuuluva vuori Eidfjordin ja Ulvikin kuntien rajalla, Hordalandin läänissä, Norjassa. Huipun korkeus merenpinnan tasosta on 1&nbsp;620 metriä. Vuori sijaitsee niemellä Hardangervuonoon kuuluvan Eidfjordenin rannalla. Sen länsipuolella on Hardangervuonon lahti, Osafjorden.

## Lähteet
Blåskavlen

**Blåskavlen** tarkoittaa seuraavia:

* Blåskavlen, jäätikkö Norjan Aurlandin kunnassa
* Blåskavlen, jäätikkö Norjan Hadselin kunnassa, Austvågøyan saarella
* Blåskavlen, 1&nbsp;809-metrinen vuori Norjan Aurlandin kunnassa
Blåskavlen (vuori)

**Blåskavlen** on Skandeihin kuuluva vuori Aurlandin kunnassa, Sognin ja Fjordanen läänissä, Norjassa. Huipun korkeus merenpinnan tasosta on 1&nbsp;809 metriä. Vuori sijaitsee Lærdalen- ja Aurlandsdalen-laaksojen välisellä ylängöllä.

## Lähteet
Bleia

**Bleia** on Skandeihin kuuluva vuori Lærdalin kunnassa, Sognin ja Fjordanen läänissä, Norjassa. Huipun korkeus merenpinnan tasosta on 1&nbsp;821 metriä. Vuori sijaitsee Sognevuonon etelänpuoleisella rannalla.

## Lähteet
Hangasjärvi (Ikaalinen)

**Hangasjärvi**  on Pirkanmaalla Ikaalisissa Hangasjärven kylässä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Hangasjärvi on osa Mylly-Kartun joen valuma-aluetta.

## Maantietoa
Järvi on kilometrin pitkä, 750 metriä leveä ja sen pinta-ala on 27 hehtaaria. Se on pitkänomainen ja keskellä sijaitsee kapea salmi, joka jakaa järven kahdeksi järvialtaaksi. Pohjoinen allas on 750 metriä pitkä ja 300 metriä leveä. Eteläinen allas puolestaan 500 metriä pitkä ja 200 metriä leveä. Salmen yli kulkee kärrypolku, jonka sillalle on rakennettu salmea kaventava penger. Ympäristön metsät ja suot ovat ojitettuja ja monen ojan vedet johdetaan Lauttaojaa myöten järveen. Järven ympäristössä on peltoja, jotka päättyvät vesirajalle. Eteläisen altaan rannat ovat soistuneet paikoin avosuoksi. Eteläiset lahdet Pihkolahti ja Joensuu ovat kosteikkoa. Järven laskuoja lähtee Joensuusta ja kulkee kolme kilometriä koneellisesti kaivetussa ojassa ja yhtyy lopulta Pihkoluomassa Noro-ojaan. Rantaviivan pituus on 4,1 kilometriä ja rannalla sijaitsee neljä vapaa-ajan asuntoa ja neljä maatilaa. Järven kiertää pohjoisessa Uurasjärven ja Masonniemen välinen kylätie.

## Historiaa
Vuonna 1848 haki entinen talollinen Gabriel Johansson Kuivanen lupaa järvenlaskuun.

## Lähteet
Suuriniemenlammi

**Suuriniemenlammi**  on Pirkanmaalla Ikaalisissa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Suuriniemenlammi on osa Mylly-Kartun joen valuma-aluetta.

## Maantietoa
Pyöreän muotoisen lammen halkaisija on 150 metriä ja sen pinta-ala on 1,4 hehtaaria. Noro-oja virtaa sen läpi, mutta siihen laskee myös yksi pelto- ja suo-oja idästä päin. Lampi sijaitsee peltoalueen keskellä ja sen lähiympäristö on soistuvaa joutomaata. Lammen länsiranta on paikoin avosuota. Rantaviivan pituus on 450 metriä ja rannalle on rakennettu muutama vapaa-ajan asunto. Lammelle ei johda teitä.

## Lähteet
Vanha Laukaantie

**Vanha Laukaantie** oli 1600-luvulla valmistunut tie Hämeestä Keski-Suomeen. Tie oli tarpeellinen, koska Keski-Suomi oli hämäläisten metsästys- ja kalastusaluetta. Alkuosa Vanajaveden seudulta Jämsään on keskiaikainen. Vuoden 1696 karttaan on merkitty Pälkäneen–Jämsän tie isoksi maantieksi, mutta sen jatko Korpilahden ja Jyväskylän kautta Saarijärvelle vain vähäiseksi tieksi. 1700-luvun aikana tie muotoutui kulkemaan nykyisen Äänekosken Koivistonkylän kautta, jossa tie haarautui länteen Saarijärvelle, pohjoiseen Viitasaarelle ja itään Rautalammille meneviksi ratsuteiksi.

Tien ylläpito oli alueen talonpoikien vastuulla. Siksi he eivät olleet kovin halukkaita tien parantamiseen tai leventämiseen. Vuonna 1738 pyrkivät Längelmäveden itäpuolen tievelvolliset vapautumaan tien leventämisestä kuuden kyynärän (6*60&nbsp;cm) leveydestä 10 kyynärään. Maantie ei kuitenkaan ollut ainoa väylä, vaan vesireitit ja talvitiet olivat talonpojille tutumpia. Herrasväelle ja virkamiehille tiet olivat kuitenkin parempia, sillä niiden varrella oli saatavana majoitusta ja ruokailua. Virallisten teiden varsilla oli tätä varten kestikievariverkosto. Kievareita oli 20 kilometrin välein. Talonpojat olivat velvollisia tarjoamaan kyydin seuraavaan kestikievariin. Kievaritalot ja *taipale*- tai *taival*-nimet viittaavat nykyään entisajan tielinjaan ja sen kestikievareihin.

## Tutkijat erimielisiä tien linjasta
1700-luvulla elänyt historiantutkija Henrik Gabriel Porthan kuvasi kirjoituksessaan Vanhaa Laukaantietä. Hän oli syntyisin Viitasaarelta, joten hän tunsi asian omakohtaisesti. Porthanin mukaan tie haarautui Pohjanmaan tiestä lähellä Tamperetta ja kulki Längelmäveden länsipuolelta. Kaksi myöhempää nimekästä tutkijaa, Väinö Voionmaa ja Eino Jutikkala katsovat lähtöpaikaksi Pälkäneen ja tien kulkeneen Längelmäveden itäpuolelta. Ilmeisesti molemmat tielinjat ovat olleet 1700-luvulla käytössä, ja näkemysero koskee sitä, kumpi niistä oli vanhempi.

## Lähteet

## Aiheesta muualla
* [Laukaantie - syntyhistoria](http://www.museo24.fi/?action=INavigation::viewArticle(11510)). Museo24.
Palkkatyöläinen (Duluth)

**Palkkatyöläinen** oli Yhdysvaltojen Duluthissa vuosina 1926–1927 ilmestynyt Industrial Workers of the World -ammattiliiton suomenkielinen aikakauslehti.

Lehden perustaminen oli seurausta 1920-luvun alussa syntyneestä linjariidasta, jossa IWW jakautui James Rowanin johtamiin ”desentralisteihin” ja muun muassa *[[Industrialisti]]n* ja *[[Tie Vapauteen]]* -lehden edustamiin ”sentralisteihin” eli ”neljän kolmosen ryhmään”, jolla viitattiin järjestön Chicagon-päämajan osoitteeseen 3333 W. Belmont Avenuella. Molemmat ryhmät väittivät itseään ”oikeaksi IWW:ksi”. Rowanilaisten IWW:n toimeenpanevan komitean julkaiseman *Palkkatyöläisen* tarkoitus oli levittää tietoa järjestön periaatteista ja päätöksistä sekä hankkia sille laajempaa kannatusta amerikansuomalaisten keskuudessa. Kerran kuukaudessa ilmestynyt 32-sivuinen lehti sisälsi artikkeleita ajankohtaisista työväenkysymyksistä, piirroksia, valokuvia ja runoja. Sen toimittajina työskentelivät William Carey, John Hill ja John Iloniemi.

## Lähteet
Kanai

**Kanai** (, myös *Kane*, ) oli antiikin aikainen kaupunki Aioliissa Arginusain saariin kuuluneella Argennusan saarella. Se sijaitsi nykyisen Turkin rannikolla lähellä nykyistä Bademlin kylää. Kanain lähistöllä käytiin vuonna 406 eaa. Arginusain taistelu.

## Maantiede

Kanai oli rakennettu Argennusan saarelle lähelle kallioniemeä, josta on käytetty nimiä *Kanevuori* (), *Aiga* () ja *Argennon* (). Nimi *Kanai* tarkoittaa ”Kanaivuoren (kaupunki)”. Argennusa oli yksi Arginusain saarista nykyisin nimillä Garip ja Kalem tunnettujen pienempien saarten ohella. Saarten sekä läheisen mantereen puolen muodostamaa aluetta kutsuttiin nimellä *Kanaia*. Argennusa on nykyisin yhteydessä mantereeseen ja osa Dikilin niemimaaksi kutsuttua niemeä, joka sijaitsee vastapäätä Lesboksen saarta.

## Historia

Kanain mainitsevat antiikin kirjailijat Herodotos, Strabon, Plinius, Livius, Ptolemaios, Sapfo, Thukydides ja Mela. Ensimmäisellä vuosisadalla eläneen kreikkalaisen maantieteilijä Strabonin mukaan Kanain perustivat itäisestä Manner-Kreikasta tulleet lokrislaiset. Kaupunki oli pieni, mutta sijaitsi merkittävällä kauppareitillä.

400-luvulla eaa. eläneen historioitsija Herodotoksen mukaan Kserkseen persialainen armeija kulki persialaissotien aikaan vuonna 480 eaa. alueen kautta matkalla Sardeesta Kreikkaan ja Thermopylain taisteluun. Peloponnesolaissodan aikaan vuonna 406 eaa. kahdeksan strategoksen komentama Ateenan laivasto yllättäen voitti Kallikratidaan komennossa olleen Spartan laivaston Arginusain taistelussa.

Rooman-Syyrian sodan aikana, jossa olivat vastakkain Rooman tasavalta ja Antiokhos III Suuri vuosina 192–188 eaa., Rooman laivasto talvehti Kanaissa matkalla Khiokseen. Livius kirjoittaa, että ”laivat kiskottiin rannalle ja ne ympäröitiin taisteluhaudalla ja suojavallilla”. Plinius vanhemman aikana ensimmäisellä vuosisadalla jaa. kaupunki oli raunioina.

## Arkeologia ja löydökset

Saarta, jolla kaupunki sijaitsi, etsittiin pitkään, sillä se vaikutti kadonneen. Lopulta arkeologit havaitsivat, että saari oli kytkeytynyt niemeksi mannermaahan saaren ja mantereen välisen kapean salmen täytyttyä maalla keskiajan aikana. Samalla oletettiin kaupungin paikan löytyneen. Tieto julkaistiin marraskuussa 2015. Paikalta on tunnistettu muun muassa hellenistisellä kaudella käytössä olleen sataman jäänteet, mikä vahvistaa oletuksen kaupungin sijainnista paikalla.

## Lähteet
Saunders-Roe Princess

**Saunders-Roe S.R.45 Princess** oli brittiläinen, matkustajaliikenteeseen tarkoitettu lentovene.
Kaksikerroksinen matkustamoltaan oleva kone oli hyvin suuri ja ylellinen. Sen omamassa ylitti 150&nbsp;000 kg, siipien kärkiväli oli noin 67 metriä, pituus oli noin 45 metriä. Sen voimalaitteina oli kymmenen Bristol Proteus potkuriturbiinia, joista kahdeksan oli varustettu kaksoispotkurein. Kaksoispotkurit olivat vastakkaissuuntiin pyöriviä. Luksusluokan lentovene valmistui vuonna 1952. Kone kykeni ottamaan 200 matkustajaa, sen huippunopeus oli 612 km/h ja matkanopeus 579 km/h. Koneen kantama oli lähes 8&nbsp;500 kilometriä.

Konetyyppi valmistui aikana, jolloin suihkumatkustajakoneet tekivät voimallista läpimurtoaan. Princess jäi pian näiden jalkoihin, sillä se ei ollut kovin kustannustehokas. Tiettävästi vain yksi koneyksilö rekisteröitiin ilma-aluksena: *G-ALUN*. Konetyypin suorana edeltäjänä voitaneen pitää Boeing 314 Clipperiä.

## Lähteet
*http://fly.historicwings.com/2012/08/the-saunders-roe-princess/
*http://www.airspacemag.com/history-of-flight/cancelled-princess-dethroned-17275509/

### Viitteet
Lamminjärvi (Ikaalinen)

**Lamminjärvi**  on Pirkanmaalla Ikaalisissa Kovelahden ja Lähdekylän välissä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Lamminjärvi on osa Kokemusjoen valuma-aluetta.

## Maantietoa
Järvi on 200 metriä pitkä, 100 metriä leveä ja sen pinta-ala on 2,5 hehtaaria. Se sijaitsee metsässä entisten peltojen läheisyydessä. Siihen laskevat lähialueen metsäojat ja sen laskuoja lähtee itäänpäin ja yhtyy noin kilometrin jälkeen Kokemusjokeen. Järven rantaviiva on 600 metriä pitkä eikä rannoille ole rakennettu mitään. Lähin tie kulkee Lammintaustan maatilan kautta noin 150 metriä päästä ohi.

## Historiaa
Vuonna 1797 ja 1812 piirretyissä isojaon kartoissa Lamminjärven nimi kirjoitettiin "Ala Rautalammi".

## Lähteet
Bookworm

**Bookworm** on PopCap Gamesin kehittämä pulmapeli. Se julkaistiin ensimmäisen kerran tietokoneelle 25. tammikuuta 2003. Se julkaistiin myöhemmin myös muun muassa Nintendo DS:lle ja Game Boy Advancelle.

Pelissä pelaajan on yhdistettävä kirjaimia ja siten muodostettava englanninkielisiä sanoja.

Marraskuussa 2006 peli sai jatko-osan *[[Bookworm Adventures]]*.